**40. семинар за иновације знања ветеринара 2019.**

Поштованe-и,

Обавештавамо Вас да Факултет ветеринарске медицине организује 40. семинар за иновације знања ветеринара, који ће се одржати 22. фебруара 2019. године. Програмски одбор је у Програм укључио већи број предавања са актуелним темама из различитих области ветеринарске медицине за које верујемо да ће привући Ваша пажњу. Циљ нам је да учесници Семинара обнове постојећа и стекну нова сазнања, као и да размене искуства са колегама. Сва предавања и текстови који се односе на радионице ће бити штампани у целости, у Зборнику предавања.

Током преподневног дела Семинара, биће одржано осам предавања као и саопштење управе за ветерину Министарства пољопривреде и заштите животне средине.

У поподневном термину  се  планира  одржавање осам радионица.

Молимо све заинтересоване да се унапред пријаве за учешће на 40. семинару за иновације знања ветеринара. Пријава је могућа **искључиво** преко интернета тако што се на интернет страници Факултета отвори апликација ПРИЈАВА и попуне отворене кућице. Линк за апликацију ПРИЈАВА је [http://form.vet.bg.ac.rs](http://form.vet.bg.ac.rs/) Сви они који се пријављују за Семинар и унапред уплате котизацију су дужни да доказ о уплати (скенирана копија уплатнице у JPG или PDF формату или електронски извод) доставе на е-маил адресу inovacije@vet.bg.ac.rs или да га предају приликом регистрације на семинару. За све недоумице и питања око пријаве, можете се јавити на телефон 062/80-39-684.

Учесници који присуствују семинару као гости ветеринарских инстутуција које финансијски подржавају иновације (спонзорске котизације) се пријављују за радионицу „Гости“ и у обавези су да се након извршене регистрације у систему, јаве доц. др Бранку Петрујкићу на телефон 062/80-39-684 ради распоређивања по радионицама. Уколико то не учине, биће распоређени на сам дан иновација на инфо пулту а према тренутној расположивости слободних места.

Сви учесници семинара који се региструју и уплате котизацију, дужни су да присуствују пленарним предавањима и радионици за коју се буду определили приликом пријављивања. Учесници Семинара добијају 2 сертификата: за предавања и за радионицу. Спискове са евиденцијом потписа са предавања и радионица, Организациони одбор Семинара ће доставити секретеријату ВКС.

Молимо све учеснике да испуне своје обавезе како се избегли могући проблеми приликом верификовања сертификата од стране ВКС.

Напомињемо да према Правилнику о стручном усавршавању ветеринара, свака радионица предвиђа и практичан рад а број учесника на њима је ограничен тако да Вас молимо да благовремено извршите регистрацију и уплатите котизацију јер се попуњавање радионица врши по принципу првенства времена пријаве односно уплате.

Котизација износи 4800,00 РСД (ПДВ је урачунат) уколико се уплати до 11. фебруара 2019. године. Уплату извршити на жиро рачун Факултета ветеринарске медицине 840-1825666-41, позив на број 40. Уколико се уплата изврши од 12. фебруара 2019. године или на Факултету на дан одржавања семинара, котизација износи 9600,00 РСД (ПДВ је урачунат).

Семинар ће бити акредитован од стране Ветеринарске коморе Србије према Правилнику о стручном усавршавању ветеринара.

Са  поштовањем,

Председник Програмског одбора
Проф. др Миодраг Лазаревић, ср.

У Београду,
17. 01. 2019. године